**ПОНЕДЕЉАК, 11. 5. 2020.**

Наставни предмет: **Математика**

Наставна јединица: **Израчунавање површине квадрата**

 **Преписати у свеску:**

1. Нацртај квадрат дужине странице 6 cm.

Рачунамо површину ( Р ) квадрата.

Квадрат је **правоугаоник** чије су све странице једнаке, па је површина квадрата:

 а= 6 cm

**P = а** **· а = а 2 О = 4 · а**

Р = 6 cm · 6 cm О = 4 · 6 cm

Р = 36 cm2 О = 24 cm

Површину квадрата смо израчунали тако што смо помножили мерне бројеве дужина његових страница.

1. Израчунај површину квадрата чија је странице:

 *а* = 4dm

1. Колика је површина квадрата, ако је његов обим О = 28 сm?

**Предмет**: Српски језик

**Наставна јединица** : Атрибут, обрада

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Научили смо глаголске додатке – прилошке одредбе за место, време и за начин, ОБЈЕКАТ.

Данас ћемо научити именички додатак – АТРИБУТ.

На следећим примерима можете уочити како атрибути ближе одређују значење именице.

 **Преписати у свеску:**

Млада, зелена трава лепо мирише.

Весела деца трче по ливади.

Вредни ђаци уче.

Уз именице трава, деца и ђаци стоје речи које их истичу – истичу њихове особине.

То су речи млада, зелена, весела, вредни.

Којој врсти речи припадају ове речи? То су ПРИДЕВИ.

Значи да атрибути казују особине.

Осим што казују особине, атрибути често означавају припадност и количину.

ПРИМЕР:

Снажан ветар је у нашем дворишту оборио три стабла.

Реч снажан означава особину (Какав је ветар?)

Реч нашем означава припадност. (Чијем дворишту?)

Реч три означава количину. (Колико стабала?)

Закључујемо :

* Атрибути су именички додаци који ближе објашњавају предмете и бића по особини, припадности и количини.
* Атрибутску службу најчешће врше придеви и бројеви.
* Атрибут се добија на питања : какав, чији и колико, односно који је по реду.
* Често се дешава да се “помешају“ атрибут и глаголске одредбе за начин.

Зато увек морамо да имамо на уму да атрибути одређују именице, а глаголске одредбе за начин – глаголе.

ПРИМЕРИ :

Деца су брзо ухватила брзо маче.

Вредно дете вредно учи.

Весело коло весело игра.

Добро дошао у добро друштво.

У овим реченицама, поједине речи су једнако написане.

Ипак, оне се разликују по значењу и својој служби у реченици.

Одреди које су од тих речи атрибути, а које су глаголске одредбе за начин.

Не заборави да атрибути одређују именице, а одредбе за начин глаголе.

**ВЕЖБАЊЕ**: Поуке о језику, стр. 96, 97, 98.

Наставни предмет: **Грађанско васпитање**

Наставна јединица: **Бисер место**

Тамо где живиш за многа места може се рећи да су ДАР ПРИРОДЕ: за малу ливаду близу зграде, извор у стени (у близини града), за рупу у старом дрвету у којој живе веверице, а иза школе налази се јаруга....

* Које је место у твојој околини дар природе? Назовимо то место **Бисер – место.**

 **Бисер - место у мом крају је**

* Како се то Бисер – место може оплеменити, очистити и сачувати за будућа поколења.
* Ко би све могао да ти помогне у томе? Како до тих особа можете да дођете?
* Да ли би ти за такву акцију била потребна нека средства? Како их обезбедити?

Разради свој план акције за очување бисер – места у корацима:

 Шта је оно што прво треба урадити, шта је друго итд.

*Предмет:* **Физичко васпитање**

*Наставна јединица***: Вођење лопте у месту и слободном кретању**

* Овај час организујте у природним условима.

Прво што морамо да урадимо је да загрејемо наше тело.

Урадићемо неколико вежби за загревање

1. Вежба

 Став спетни, руке су уз тело. Лагано савијати главу напред ( брадом дотаћи груди ) – назад ( 5 пута ) и лево – десно ( 5 пута )

1. Вежба

Руке су спуштене уз тело, подићи их затегнутих лактова у страну изнад главе, спустити по истој путањи ( 5 пута )

1. Вежба

Ноге су раширене, савиј се напред, левом руком додирни стопало десне ноге, па леве ноге, кичма да буде што више права ( 5 пута )

1. Вежба

Руке ставити на потиљак и кружити горњим делом тела у једном правцу, па у другом ( по 5 пута )

1. Вежба

Из става спетног, са рукама уз тело, истовремено раширити руке и ноге бочно, скоковито, са затегнутим лактовима и коленима ( 5 пута )

 **УТОРАК, 12. 5. 2020.**

**Предмет**: Српски језик

**Наставна јединица** : Врсте речи, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У радној свесци, стр. **63-73**, обновите врсте речи које смо до сада научили.

Задатак схватите озбиљно.

Потрудите се да тачно одговорите на свако питање.

Уколико наиђете на неко питање које нисмо учили, прескочите га.

Врсте речи су основа за даљи рад из српског језика.

Предмет**: Природа и друштво**

Наставна јединица**: Све се креће – утврђивање**

 **ДОМАЋИ ЗАДАТАК:**

* Прочитајте све лекције из уџбеника које се односе на кретање ( од 112. до 124. стране) како бисте могли да одговорите на питања у **Радној свесци на 76. и 77. страни**.

Наставни предмет: **Математика**

Наставна јединица: **Израчунавање површине квадрата**

 **Вежбање:**

1. Израчунај површину квадрата чија је странице:

 а = 2dm 7cm

1. Израчунај страницу квадрата ако је његова површина:

 Р = 64 cm2.

1. Израчунај обим квадрата ако је његова површина Р = 1 600 cm2
2. Са једног ара земљишта добије се 100kg кромпира. Колико се кромпира добије са једне квадратне парцеле облика квадрата странице 30m?

*Предмет:* **Народна традиција**

*Наставна јединица*: **Добошари**

* У временима без струје, без телевизије, без компјутера, живот је текао много спорије. Људи су данима путовали из места у место, па су тако преносили и поруке. Глас је путовао од уста до уста, а хитне и важне вести преносили су татари или курири. Људи су се увече окупљали на раскршћу или центру села на збор, да тако чују важну вест.
* *Задатак:* Препишите у вашим свескама овај запис и одговорити на следећа питања:
1. За шта је био задужен добошар у селу?
2. На који начин је он обављао своје задужење ?

 **СРЕДА, 13. 5. 2020.**

Наставни предмет: **Математика**

Наставна јединица: **Израчунавање површине правоугаоника и квадрата**

 **Радимо задатке:**

 **Радна свеска страна 5.**

**Предмет**: Српски језик

**Наставна јединица** : Служба речи у реченици, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Обновили смо врсте речи (именице, придеви, глаголи, заменице, бројеви).

Данас ћемо обновити службу речи (функцију речи) у реченици.

Знамо да речи могу да буду у служби **субјекта,** **предиката,** прилошке одредбе за **место**, за **време,** за **начин**, **објекта**, **атрибута**.

У вашим радним свескама стр. **78-85** вежбаћете службу речи у реченици.

Не “мешајте“ врсту и службу, јер врста је врста, а служба је служба!

**Предмет: Ликовна култура**

**Наставна јединица: Илустрација текстова:"Бела и жута девојчица" и "Плави зац"**

* Прочитајте поново текст и песму
* Узмите лист из блока (можете га поделити). За рад користите темпере или воштане боје.
* Ако цртате као у Читанци, цртеже допуните неким детаљима којих нема на тим цртежима.

 Не заборавите да обојите позадину на вашим цртежима.

 **ЧЕТВРТАК, 14. 5. 2020.**

**Предмет**: Српски језик

**Наставна јединица** : “Олданини вртови”, Гроздана Олујић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гроздана Олујић, позната српска књижевница (1934-2019.).

Књижевним радом почела је да се бави веома рано.

У области књижевности за децу, написала је више збирки бајки – Седефна ружа, Небеска река, Златни тањир и др.

Добитник је престижних домаћих и светских награда.

Једна од њених бајки – “Варалица и смрт”, проглашена је за најбољу модерну бајку света.

Да се подестимо нашег знања о бајкама :

* По Вуку Караџићу “у бајкама се приповедају којекаква чудеса и оно што не може бити“.
* Бајке на маштовит и занимљив начин причају о необичним и натприродним појавма и бићима. У борби добра и зла, правда увек побеђује.
* Ово је ауторска (уметничка) бајка, познат је њен писац (аутор), за разлику од народнних (усмених) бајки.
* Као и свака друга бајка и бајка “Олданини вртови, одводи нас у свет чудеса и сасвим необичних ликова и догађаја.
* Све бајке Гроздане Олујић у вези су са стварним, реалним животним приликама. Самим тим, јунаци њених бајки су ближи стварном начину савладавања препрека ка остварењу циља.
* Данас много деце живи у градовима, у великим стамбеним зградама, вишеспратницама (бетонским солитерима). Многи од њих се и не познају, не друже, не деле радост и тугу.
* Ово је прича о девојчици која станује у једном великом граду, у једној таквој згради.

Она је веома усамљена, што потврђују и речи “Страшно је бити сам на врху Стаклене куле“.

* Ова бајка је лепа, занимљива али и тужна.

Девојчица је хтела да са неким подели радост.

Порука приче су девојчицине речи :

 “**Срећа која се не дели – није срећа“**

Прочитајте ову бајку, полако, са разумевањем – открићете диван, необичан свет.

Налази се у вашој читанци, на страни 64.

Наставни предмет: **Математика**

Наставна јединица: **Разломци. Читање и писање разломака**

На датим сликама неки делови су обојени.

Обојене делове изражавамо разломком и пишемо речима:

  **Преписати у свеску:**

|  |  |
| --- | --- |
|  |  |

 **једна половина** Правоугаоник је подељен на 4 једнака дела:

|  |  |
| --- | --- |
|  |  |
|  |  |

Обојена је једна четвртина. Пишемо:

|  |  |
| --- | --- |
|  |  |
|  |  |

 Обојене су две четвртине. Пишемо:

|  |  |
| --- | --- |
|  |  |
|  |  |

Обојене су три четвртине. Пишемо:

|  |  |
| --- | --- |
|  |  |
|  |  |

Обојене су четири четвртине. Пишемо:  = 1

Круг је подељен на 3 једнака дела. Обојена су 2 дела. Пишемо:

У разломку број 2 је **бројилац** , а број 3 **именилац** .
Број испод црте одређује на колико делова делимо и назива се **именилац.**

Број изнад црте одређује колико је једнаких делова издвојено и назива се **бројилац.**

 1. Одреди број који је:

а)  броја 24 24 : 4 = 6

б) броја 24 24 : 4 · 3 = 6 · 3 = 18

1. Одреди број чија:

  износи 10 10 · 8 = 80

б)  износи 25 25 · 4 = 100

г) износи 596 596 : 4 · 7 = 149 · 7 = 1 043

 **ДОМАЋИ ЗАДАТАК:**

 Уџбеник страна 138. од 2. до 6. задатка и 140. страна 4. задатак

Предмет: **Природа и друштво**

Наставна јединица**: Наелектрисање и провођење електричне струје**

* Прочитајте лекцију из уџбеника на 126. и 127. страни. Подвуците најбитније.

 **Запишите у свеске:**

* За материјале који након трљања вуном, крзном или свилом почињу да привлаче

 или одбијају неке друге материјале, кажемо да су наелектрисани **трењем**

(**трљањем**).

На тај начин наелектрисање се **задржава (не креће се),** на површини наелектрисаног

 предмета.То је **статички електрицитет.**

* Неке **животиње** имају сопствани електрицитет (неке рибе). **Човек** је проводник електрицитета **.**
* Тела се наелектришу када се трљају једно о друго. Тада се може чути пуцкетање или видети мале варнице (у мраку). Можемо осетити и благо пецкање у прстима (додиривањем метала).
* Електрицитет може да се креће. Ако се креће у **једном смеру ( усмерено),** назива се **електрична струја.**

Производи се у **електранама**. До потрошача стиже  **електричним проводницима.**

 Струја се **користи** за:

 покретање електричних апарата, уређаја,машина, неких саобраћајних средстава, за

 осветљење, стварање топлоте.

 Да би могла да се проведе до електричних потрошача, потребно је да постоји

 **затворено струјно коло,** кога чине:

 **извор ел. струје, проводник, потрошач, прекидач.**

 Први извор електричне струје била је **батерија.**

* **Метал** је добар проводник електричне струје (бакар, алуминијум, гвожђе).
* Материјали који спречавају протицање струје називамо **изолатори** (гума, стакло, пластика).

 **Задатак:**

Нацртајте шта све покреће струја (неколико примера).

*Предмет:* **Физичко васпитање**

*Наставна јединица*: **Одбијање лопте о зид**

Урадићемо неколико вежби за загревање.

Искористићемо клупу у парку као справу за вежбање.

1. Вежба

Лаганим корацима трчати око клупе, прво у десну страну, а затим у леву страну.

1. Вежба

Обе руке ставите на клупу.Прво једну ногу подижите уназад, а затим то исто и са другом ногом ( 5 пута )

1. Вежба

Станите паралелно у односу на клупу. Десну ногу ( врхом прстију), додирујте ивицу клупе, а обе руке заједно, полако са стране додирујући врхове прстију ноге која је на клупи ( 5 пута наизменично )

1. Вежба

Легните на клупу.Наизменично подижите десну ногу, па лагано спустите, а онда леву ногу на горе, па лагано спуштати. ( 5 пута )

Изаберите неко место где ће те имати простора за одбијање лопте о зид. Потребна вам је лопта и штоперица. Растојање од зида треба да буде 150 cm. Замолите да вам неко мери време. За 15 секунди, треба да што више пута ударите лопту о зид, хватате је и опет наставите даље. Ако лопта при ударцу падне на земљу не рачуна се. Региструје се само успешан број ухваћених лопти у времену од 15 секунди.

 **ПЕТАК, 15. 5. 2020.**

Наставни предмет: **Математика**

Наставна јединица: **Упоређивање разломака**

Алесандра је обојила  правоугаона, Дуња , а Нина .

Упоређујемо обојене делове:

|  |  |
| --- | --- |
|  |  |

|  |  |  |  |
| --- | --- | --- | --- |
|  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

Александра, Дуња и Нина су обојиле једнаке делове:

 **= =**

Исте делове једног целог можемо записати различитим разломцима.

1**=** **= =**  **== == ==**

Ако су бројилац и именилац једнаки, вредност разломка је једно цело.

 **> > > > > > > >**

**Ако два разломка имају исте бројиоце , већи је разломак који има мањи именилац-**

 **>**

**Ако два разломка имају исте имениоце , већи је разломак чији је бројилац већи.**

Радимо задатке:

 **Радна свеска 74. страна.**

**Предмет**: Српски језик

**Наставна јединица** : “Олданини вртови”, Г. Олујић, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У вашој радној свесци, на страни 22. налазе се питања у вези са бајком “Олданини вртови”.

Прочитај питања, размисли и пуним одговорима, читким рукописом одговори.

**Предмет: Музичка култура**

**Наставна јединица: "Деца су украс света" - Љубивоје Ршумовић, Миња Субота**

Да се подсетимо :

У октобру обележавамо Дечију недељу разним активностима, а 20. новембар као Светски Дан Детета.

* У уџбенику, на 64. страни налази се песма "Деца су украс света". Текст песме написао је наш познати писац Љубивоје Ршумовић.
* Песма је написана у четворочетвртинском такту, који овде има ознаку **C** (после виолинског кључа).
* У прва четири такта постоји **лук легато**, који повезује ноте различите висине и трајања.

 Када су ноте повезане овим луком певају се на један слог.

 У последњем реду, у **првом и трећем такту**, постоји и **лук трајања (лигатура).**

 (О луку у песми **препишите** у нотне свеске)

* **Препишите у свеске** ноте и текст песме (Пазите на њихово преписивање!)

 **Не пишите** ознаке изнад нота C, G, D7 .

* Док певате песму, смислите једноставне покрете.

*Предмет:* Физичко васпитање

*Наставна јединица*: Скок у даљ из места

Данас ћемо овај час реализовати на отвореном простору. Урадићемо неколико вежби за загревање ногу. Ово је веома важно, како би ваш скок у даљ из места био што дужи.

1. Вежба

Став спетни, кружење рукама ( описујемо пун круг )

1. Вежба

Раскорачни став, руке ставимо иза врата, отклони трупа у леву и десну страну, неколико пута

1. Вежба

Став раскорачни, претклони трупом напред, и назад неколико пута

1. Вежба

Спојите обе ноге, наизменично радите чучњеве на једној нози ( по 5 пута )

1. Вежба

Са спојеним ногама и рукама одрученим испред раменог појаса направити наизменично 10 чучњева. На један чучнути, на два лагано се усправити.

Када урадите ове вежбе, изаберите у природи место са чврстом подлогом за одраз на којој обичном кредом нацртајте линију. Она вам представља старт. Станите са оба стопала иза стартне линије. Истовремено се одразите са обе ноге и покушајте да скочите што даље можете. Измерите дужину вашег доскока – од стартне линије до најближе додирне тачке са тлом. При мерењу може да вам помогне неки члан породице или друг.